title: A Tanács (EU) 2018/1931 végrehajtási rendelete (2018. december 10.) a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikkének végrehajtásáról

text:
                  11.12.2018

                  HU

                  Az Európai Unió Hivatalos Lapja

                  L 314/1

         A TANÁCS (EU) 2018/1931 VÉGREHAJTÁSI RENDELETE
         (2018. december 10.)
         a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikkének végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló, 2005. július 18-i 1183/2005/EK tanácsi rendeletre (1) és különösen annak 9. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2005. július 18-án elfogadta az 1183/2005/EK rendeletet.

                     (2)

                     Az 1183/2005/EK rendelet 2b. cikkében foglalt autonóm uniós szankciók felülvizsgálata nyomán az 1183/2005/EK rendelet Ia. mellékletében foglalt jegyzéken szereplő nyolc személy esetében módosítani kell az indokolást. Ezenkívül naprakésszé kell tenni a szóban forgó mellékletben szereplő összes személlyel kapcsolatos információkat.

                     (3)

                     Az 1183/2005/EK rendelet Ia. mellékletét ennek megfelelően módosítani kell,

               ELFOGADTA EZT A RENDELETET:

            1. cikk
            Az 1183/2005/EK rendelet Ia. mellékletében szereplő jegyzék helyébe az e rendelet mellékletében foglalt jegyzék lép.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 10-én.

                  a Tanács részéről

                  az elnök

               F. MOGHERINI

            (1)  HL L 193., 2005.7.23., 1. o.

            MELLÉKLET

                     „Ia. MELLÉKLET

                        A 2b. CIKKBEN EMLÍTETT SZEMÉLYEK, SZERVEZETEK ÉS SZERVEK JEGYZÉKE

                     A.   Személyek

                                 Név

                                 Azonosító adatok

                                 A jegyzékbe vétel okai

                                 A jegyzékbe vétel dátuma

                                 1.

                                 Ilunga Kampete

                                 más néven: Gaston Hughes Ilunga Kampete; más néven: Hugues Raston Ilunga Kampete.
                                 Születési ideje: 1964.11.24.
                                 Születési helye: Lubumbashi (DRC).
                                 Katonai személyazonosító igazolványának száma: 1-64-86-22311-29.
                                 KDK-beli állampolgárság.
                                 Lakcíme: 69, avenue Nyangwile, Kinsuka Mimosas, Kinshasa/Ngaliema, KDK.

                                 A köztársasági gárda parancsnokaként Ilunga Kampete-t felelősség terheli azért, mert 2016 szeptemberében Kinshasában bevetették a köztársasági gárda egységeit, amelyek aránytalan erőszak és erőszakos elnyomás alkalmazásában vettek részt. Következésképpen e minőségében Ilunga Kampete részt vett a KDK-ban elkövetett olyan cselekmények tervezésében, irányításában, illetve elkövetésében, amelyek az emberi jogok súlyos megsértésének minősülnek.

                                 2016.12.12.

                                 2.

                                 Gabriel Amisi Kumba

                                 más néven: Gabriel Amisi Nkumba; „Tango Fort”; „Tango Four”.
                                 Születési ideje: 1964.5.28.
                                 Születési helye: Malela (KDK).
                                 Katonai személyazonosító igazolványának száma: 1-64-87-77512-30.
                                 Állampolgársága: KDK.
                                 Lakcíme: 22, avenue Mbenseke, Ma Campagne, Kinshasa/Ngaliema, KDK.

                                 A kongói hadsereg (FARDC) 1. védelmi körzetének korábbi parancsnoka; a FARDC erői 2016 szeptemberében Kinshasában aránytalan erőszak és erőszakos elnyomás alkalmazásában vettek részt. Következésképpen e minőségében Gabriel Amisi Kumba részt vett a KDK-ban elkövetett olyan cselekmények tervezésében, irányításában, illetve elkövetésében, amelyek az emberi jogok súlyos megsértésének minősülnek.
                                 Gabriel Amisi Kumbát 2018 júliusában kinevezték a Kongói Fegyveres Erők (FARDC) műveleti és hírszerzési helyettes vezérkari főnökévé.

                                 2016.12.12.

                                 3.

                                 Ferdinand Ilunga Luyoyo

                                 Születési ideje: 1973.3.8.
                                 Születési helye: Lubumbashi (DRC).
                                 Útlevélszáma: OB0260335
                                 (érvényes 2011.4.15.-től2016.4.14.-ig).
                                 Állampolgársága: KDK.
                                 Lakcíme: 2, avenue des Orangers, Kinshasa/Gombe, KDK.

                                 A kongói nemzeti rendőrség (PNC) Légion Nationale d'Intervention elnevezésű tömegoszlató egységének parancsnokaként Ferdinand Ilunga Luyoyót felelősség terheli a 2016 szeptemberében Kinshasában alkalmazott aránytalan erőszakért és erőszakos elnyomásért. Következésképpen e minőségében Ferdinand Ilunga Luyoyo részt vett a KDK-ban elkövetett olyan cselekmények tervezésében, irányításában, illetve elkövetésében, amelyek az emberi jogok súlyos megsértésének minősülnek.
                                 Ferdinand Ilunga Luyoyót 2017 júliusában kinevezték a PNC intézmények és magas rangú tisztviselők védelméért felelős egysége parancsnokának.

                                 2016.12.12.

                                 4.

                                 Celestin Kanyama

                                 más néven: Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;
                                 Esprit de mort.
                                 Születési ideje: 1960.10.4.
                                 Születési helye: Kananga (KDK).
                                 Állampolgársága: KDK.
                                 Útlevélszáma: OB0637580
                                 (érvényes 2014.5.20.-tól2019.5.19.-ig).
                                 Schengeni vízumot kapott, amelynek száma: 011518403, kiállítási dátuma: 2016.7.2.
                                 Lakcíme: 56, avenue Usika, Kinshasa/Gombe, KDK.

                                 A Kongói Nemzeti Rendőrség (PNC) biztosaként Celestin Kanyamát felelősség terheli a 2016 szeptemberében Kinshasában alkalmazott aránytalan erőszakért és erőszakos elnyomásért. Következésképpen e minőségében Celestin Kanyama részt vett a KDK-ban elkövetett olyan cselekmények tervezésében, irányításában, illetve elkövetésében, amelyek az emberi jogok súlyos megsértésének minősülnek.
                                 Celestin Kanyamát 2017 júliusában a nemzeti rendőrség kiképző iskoláinak főigazgatójává nevezték ki.

                                 2016.12.12.

                                 5.

                                 John Numbi

                                 más néven: John Numbi Banza Tambo; John Numbi Banza Ntambo; Tambo Numbi.
                                 Születési ideje: 1962.8.16.
                                 Születési helye: Jadotville-Likasi-Kolwezi (KDK).
                                 Állampolgársága: KDK.
                                 Lakcíme: 5, avenue Oranger, Kinshasa/Gombe, KDK.

                                 A Kongói Nemzeti Rendőrség (PNC) korábbi főfelügyelőjeként John Numbi mindenekelőtt részt vett a négy volt katangai tartományban 2016 márciusában tartott kormányzóválasztásokhoz kapcsolódóan folytatott erőszakos megfélemlítő kampányban, így felelősség terheli a KDK-ban tartandó választásokkal kapcsolatos helyzet konszenzusos és békés megoldásának akadályozásáért. John Numbit 2018 júliusában kinevezték a Kongói Fegyveres Erők (FARDC) hadseregfelügyelőjévé.

                                 2016.12.12.

                                 6.

                                 Roger Kibelisa

                                 más néven: Roger Kibelisa Ngambaswi.
                                 Születési ideje: 1959.9.9.
                                 Születési helye: Fayala (KDK
                                 Állampolgársága: KDK.
                                 Lakcíme: 24, avenue Photopao, Kinshasa/Mont Ngafula, KDK

                                 A Nemzeti Hírszerző Szolgálat (ANR) belügyekkel foglalkozó igazgatójaként Roger Kibelisa részt vesz az ANR tisztviselői által az ellenzék tagjaival szembeni megfélemlítő kampányban, így többek között önkényes letartóztatásokban és fogva tartásokban. Következésképpen Robert Kibelisa aláássa a jogállamiságot és akadályozza a KDK-ban tartandó választásokkal kapcsolatos helyzet konszenzusos és békés megoldását.

                                 2016.12.12.

                                 7.

                                 Delphin Kaimbi

                                 más néven: Delphin Kahimbi Kasagwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Születési ideje: 1969.1.15. (vagy: 1969.7.15.).
                                 Születési helye: Kiniezire/Goma (KDK).
                                 Állampolgársága: KDK.
                                 Diplomata-útlevél száma: DB0006669 (érvényes 2013.11.13.-tól2018.11.12.-ig).
                                 Lakcíme: 1, 14eme rue, Quartier Industriel, Linete, Kinshasa, KDK.

                                 A Nemzeti Operatív Központ részét képező katonai hírszerző testület (az egykori DEMIAP) korábbi vezetője, amely vezetési és irányítási struktúraként felelős a 2016 szeptemberében Kinshasában alkalmazott önkényes letartóztatásokért és erőszakos elnyomásért; felelős továbbá azokért az erőkért, amelyek megfélemlítésekben és önkényes letartóztatásokban vettek részt, akadályozva a KDK-ban tartandó választásokkal kapcsolatos helyzet konszenzusos és békés megoldását. Delphin Kaimbi-t 2018 júliusában kinevezték az FARDC vezérkari főnökségén belüli hírszerzésitörzsfőnök-helyettesnek.

                                 2016.12.12.

                                 8.

                                 Evariste Boshab korábbi miniszterelnök-helyettes, valamint biztonsági és belügyminiszter

                                 Más néven: Evariste Boshab Mabub Ma Bileng
                                 Születési ideje: 1956.1.12.
                                 Születési helye: Tete Kalamba (KDK).
                                 KDK-beli állampolgár.
                                 Diplomata-útlevél száma: DP0000003 (érvényes 2015.12.21.-től2020.12.20.-ig).
                                 Schengeni vízuma 2017.1.5.-én lejárt.
                                 Lakcíme: 3, avenue du Rail, Kinshasa/Gombe, KDK.

                                 Miniszterelnök-helyettesként, valamint biztonsági és belügyminiszterként 2014 decemberétől 2016 decemberéig hivatalosan Evariste Boshab felelt a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terhelte aktivisták és az ellenzék tagjainak letartóztatásáért, valamint aránytalan erőszak alkalmazásáért, többek között a 2016 szeptembere és decembere közötti kinshasai tüntetésekre válaszul, aminek következtében a biztonsági szolgálatok nagyszámú polgári személy halálát vagy sérülését okozták. Következésképpen Evariste Boshab olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2017.5.29.

                                 9.

                                 Alex Kande Mupompa, Közép-Kasai korábbi kormányzója

                                 Más néven: Alexandre Kande Mupomba; Kande-Mupompa.
                                 Születési ideje: 1950.9.23.
                                 Születési helye: Kananga (KDK).
                                 Állampolgársága: kongói demokratikus köztársasági és belga.
                                 KDK útlevelének száma: OP0024910 (érvényes 2016.3.21.-től2021.3.20.-ig).
                                 Lakcímei:
                                 Messidorlaan 217/25, 1180 Uccle, Belgium.
                                 1, avenue Bumba, Kinshasa/Ngaliema, KDK.

                                 Alex Kande Mupompát, aki 2017 októberéig Közép-Kasai kormányzója volt, felelősség terheli a biztonsági erők és a PNC által 2016 augusztusa óta Közép-Kasaiban alkalmazott aránytalan erőszakért, erőszakos elnyomásért és az általuk elkövetett törvénytelen kivégzésekért, így például a Dibaya területén 2017 februárjában elkövetett gyilkosságokért.
                                 Következésképpen Alex Kande Mupompa olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2017.5.29.

                                 10.

                                 Jean-Claude Kazembe Musonda, Felső-Katanga korábbi kormányzója

                                 Születési ideje: 1963.5.17.
                                 Születési helye: Kashobwe (KDK);
                                 Állampolgársága: KDK.
                                 Lakcíme: 7891, avenue Lubembe, Quartier Lido, Lubumbashi, Haut-Katanga, KDK.

                                 2017 áprilisáig Felső-Katanga kormányzójaként Jean-Claude Kazembe Musondát felelősség terhelte a biztonsági erők és a PNC által Felső-Katangában alkalmazott aránytalan erőszakért és erőszakos elnyomásért, így például a 2016. december 15. és 31. közötti időszakban, amikor is a biztonsági erők – és azok részeként a PNC rendőrei – által a lubumbashi tüntetésekre válaszul alkalmazott, halált okozó erőszak miatt 12 polgári személy életét vesztette, 64 polgári személy pedig megsebesült.
                                 Következésképpen Jean-Claude Kazembe Musonda olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.

                                 2017.5.29.

                                 11.

                                 Lambert Mende hírközlési és médiaügyi miniszter, kormányszóvivő

                                 Más néven: Lambert Mende Omalanga
                                 Születési ideje: 1953.2.11.
                                 Születési helye: Okolo (KDK).
                                 Diplomata-útlevél száma: DB0001939 (érvényes 2017.5.4.-től2022.5.3.-ig).
                                 Állampolgársága: KDK.
                                 Lakcíme: 20, avenue Kalongo, Kinshasa/Ngaliema, KDK.

                                 2008-tól kezdődően hírközlési és médiaügyi miniszterként Lambert Mendét felelősség terheli egy olyan elnyomó médiapolitikáért, amely sérti a véleménynyilvánításhoz és a tájékozódáshoz való jogot, továbbá aláássa a KDK-ban tartandó választásokkal kapcsolatos helyzet konszenzusos és békés megoldását. 2016. november 12-én Lambert Mende rendeletet fogadott el, amelyben korlátozta a külföldi médiaorgánumok számára a KDK-ban való műsorszolgáltatás lehetőségét.
                                 A 2016. december 31-én az elnöki többség és az ellenzéki pártok között létrejött politikai megállapodást megsértve, 2018. októberi állás szerint több médiaorgánum továbbra sem folytathatja a műsorszolgáltatást az országban.
                                 Következésképpen hírközlési és médiaügyi miniszteri minőségében Lambert Mendét felelősség terheli a KDK-ban tartandó választásokkal kapcsolatos helyzet konszenzusos és békés megoldásának többek között elnyomás révén történő akadályozásáért.

                                 2017.5.29.

                                 12.

                                 Eric Ruhorimbere dandártábornok, a 21. katonai körzet (Mbuji-Mayi) parancsnokhelyettese

                                 Más néven: Eric Ruhorimbere Ruhanga; Tango Two; Tango Deux.
                                 Születési ideje: 1969.7.16.
                                 Születési helye: Minembwe (KDK).
                                 Katonai személyazonosító igazolványának száma: 1-69-09-51400-64.
                                 Állampolgársága: KDK.
                                 KDK útlevelének száma: OB0814241.
                                 Lakcíme: Mbujimayi, Kasai Province, KDK.

                                 A 21. katonai körzet parancsnokhelyetteseként Eric Ruhorimbere 2014 szeptembere és 2018 júliusa között felelős volt az FARDC-erők általi, mindenekelőtt a Nsapu milícia tagjai, valamint nők és gyermekek elleni aránytalan erőszak alkalmazásáért, illetve az ellenük elkövetett törvénytelen kivégzésekért.
                                 Következésképpen Eric Ruhorimbere olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek. Eric Ruhorimberét 2018 júliusában kinevezték az Egyenlítőtől északra fekvő műveleti körzet parancsnokának.

                                 2017.5.29.

                                 13.

                                 Ramazani Shadari korábbi miniszterelnök-helyettes, valamint biztonsági és belügyminiszter

                                 Más néven: Emmanuel Ramazani Shadari Mulanda; Shadary.
                                 Születési ideje: 1960.11.29.
                                 Születési helye: Kasongo (KDK).
                                 Állampolgársága: KDK.
                                 Lakcíme: 28, avenue Ntela, Mont Ngafula, Kinshasa, KDK.

                                 Miniszterelnök-helyettesként, valamint biztonsági és belügyminiszterként Ramanzani Shadari 2018 februárjáig hivatalosan felelt a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terhelte aktivisták és az ellenzék tagjainak letartóztatásáért, valamint aránytalan erőszak alkalmazásáért, így például a közép-kongói Bundu Dia Kongo (BDK) mozgalom tagjaival szembeni erőszakos fellépésért, a kinshasai elnyomásért, amelyre 2017 januárjában és februárjában került sor, valamint a Kasai tartományokban alkalmazott aránytalan erőszakért és erőszakos elnyomásért.
                                 Következésképpen e minőségében Ramazani Shadari olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Ramazani Shadarit 2018 februárjában a Parti du peuple pour la reconstruction et le développement (PPRD) állandó titkárának nevezték ki.

                                 2017.5.29.

                                 14.

                                 Kalev Mutondo, a Nemzeti Hírszerző Szolgálat (ANR) vezetője (hivatalosan: főigazgatója)

                                 Más néven: Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Születési ideje: 1957.3.3.
                                 Állampolgársága: KDK.
                                 Útlevél száma: DB0004470 (érvényes 2012.6.8.-tól2017.6.7.-ig).
                                 Lakcíme: 24, avenue Ma Campagne, Kinshasa, KDK.

                                 A Nemzeti Hírszerző Szolgálat (ANR) hosszú ideje hivatalban lévő vezetőjeként Kalev Mutondo részt vesz az ellenzék tagjainak, a civil társadalmi aktivistáknak és más személyeknek az önkényes letartóztatásában és fogva tartásában, valamint a velük szembeni rossz bánásmód alkalmazásában, illetve felelősség terheli őt ezekért a cselekedetekért. Következésképpen Kalev Mutondo aláássa a jogállamiságot és akadályozza a KDK-ban tartandó választásokkal kapcsolatos helyzet konszenzusos és békés megoldását, továbbá olyan cselekmények tervezésében, illetve irányításában vesz részt a KDK-ban, amelyek az emberi jogok súlyos megsértésének minősülnek.

                                 2017.5.29.

                           B.   Szervezetek
                     […]

               ”.


title: A Bizottság (EU) 2019/8 végrehajtási rendelete (2019. január 3.) a metionin-hidroxi-analóg és kalciumsója valamennyi állatfaj takarmány-adalékanyagaként történő engedélyezéséről (EGT-vonatkozású szöveg.)

text:
                  4.1.2019

                  HU

                  Az Európai Unió Hivatalos Lapja

                  L 2/6

         A BIZOTTSÁG (EU) 2019/8 VÉGREHAJTÁSI RENDELETE
         (2019. január 3.)
         a metionin-hidroxi-analóg és kalciumsója valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről.

                     (2)

                     Az 1831/2003/EK rendelet 7. cikkének megfelelően kérelmet nyújtottak be a metionin-hidroxi-analóg és kalciumsója valamennyi állatfaj takarmány-adalékanyagaként történő felhasználásának engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem a „tápértékkel rendelkező adalékanyagok” adalékanyag-kategóriába sorolandó metionin-hidroxi-analóg és kalciumsója valamennyi állatfaj takarmány-adalékanyagaként történő engedélyezésére vonatkozik.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2018. február 20-i véleményében (2) megállapította, hogy a metionin-hidroxi-analóg és annak kalciumsója a javasolt felhasználási feltételek mellett nincs káros hatással sem az állati és emberi egészségre, sem a környezetre.

                     (5)

                     A Hatóság azt is megállapította, hogy az adalékanyag hatékony metioninforrás valamennyi állatfaj számára, valamint, hogy bár a kérődzőkben az adalékanyag bendőbeli lebomlása kisebb mértékű a DL-metionin lebomlásánál, az adalékanyagot védeni kell a bendőben való lebomlástól.

                     (6)

                     A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (7)

                     Az említett adalékanyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

                     (8)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 3-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  EFSA Journal 2018;16(3):5198.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg/kg 12 %-os nedvességtartalmú teljes értékű takarmányban

                           Kategória: tápértékkel rendelkező adalékanyagok. Funkcionális csoport: aminosavak, sóik és analógjaik

                        3c310

                        —

                        Metionin-hidroxi-analóg és kalciumsói

                           Az adalékanyag összetétele

                        Metionin-hidroxi-analógot és metionin-hidroxi-analóg kalciumsóját tartalmazó készítmény legalább 88 %-os metionin-hidroxi-analóg-tartalommal és 8 %-os kalciumtartalommal.

                           A hatóanyagok jellemzése

                        Metionin-hidroxi-analóg:

                                    IUPAC-név: 2-hidroxi-4-(metil-tio)butánsav
                                    CAS-szám: 583-91-5
                                    Kémiai képlet: C5H10O3S
                                    Metionin-hidroxi-analóg kalciumsója:

                                    IUPAC-név: 2-hidroxi-4-(metil-tio)butánsav, kalciumsó
                                    CAS-szám: 4857-44-7
                                    Kémiai képlet: (C5H9O3S)2Ca

                           Analitikai módszer
                            (1)

                        A metionin-hidroxi-analóg meghatározása az adalékanyagokban:

                                    —

                                    oxidációs-redukciós reakciót követő titrimetria, potenciometrikus titrálás.

                              Az előkeverékek, takarmánykeverékek és takarmány-alapanyagok metionin-hidroxi-analóg tartalmának meghatározása:

                                    —

                                    nagy teljesítményű folyadékkromatográfia és fotometriás meghatározás (HPLC-UV).

                              Az adalékanyag teljes kalciumtartalmának meghatározása:

                                    —

                                    atomabszorpciós spektrometria, AAS (EN ISO 6869); vagy

                                    —

                                    induktív csatolású plazma atomemissziós spektrometria, ICP-AES (EN 15510); vagy

                                    —

                                    induktív csatolású plazma atomemissziós spektrometria (ICP-AES) nyomás alatt végzett roncsolást követően (EN 15621).

                        Valamennyi állatfaj

                        —

                        —

                        —

                                    1.

                                    Az adalékanyag és az előkeverékek felhasználói számára a takarmányipari vállalkozóknak munkafolyamatokat és szervezeti intézkedéseket kell meghatározniuk a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőszemüveggel és védőkesztyűvel kell használni.

                                    2.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    3.

                                    Az adalékanyag és az előkeverék címkéjén fel kell tüntetni a következőt: metionin-hidroxi-analóg-tartalom.

                                    4.

                                    Az adalékanyagot tartalmazó takarmány-alapanyagok és takarmánykeverékek címkéjén, az adalékanyagok listájában fel kell tüntetni az alábbi információkat:

                                                —

                                                az adalékanyag neve,

                                                —

                                                a hozzáadott metionin-hidroxi-analóg mennyisége.

                        2029. január 24.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/10 végrehajtási rendelete (2019. január 3.) egy, az illit, a montmorillonit és a kaolinit természetes keverékéből előállított készítmény valamennyi állatfaj takarmány-adalékanyagaként történő engedélyezéséről (EGT-vonatkozású szöveg.)

text:
                  4.1.2019

                  HU

                  Az Európai Unió Hivatalos Lapja

                  L 2/13

         A BIZOTTSÁG (EU) 2019/10 VÉGREHAJTÁSI RENDELETE
         (2019. január 3.)
         egy, az illit, a montmorillonit és a kaolinit természetes keverékéből előállított készítmény valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően kérelmet nyújtottak be egy, az illit, a montmorillonit és a kaolinit természetes keverékéből előállított készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem egy, a „technológiai adalékanyagok” adalékanyag-kategóriába sorolandó, az illit, a montmorillonit és a kaolinit természetes keverékéből előállított készítmény valamennyi állatfaj takarmányának adalékanyagaként történő engedélyezésére vonatkozik.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2015. december 1-i (2), 2017. július 5-i (3) és 2018. július 5-i (4) véleményében megállapította, hogy a javasolt használati feltételek mellett az illit, a montmorillonit és a kaolinit természetes keverékéből előállított készítmény nincs káros hatással sem az állati vagy az emberi egészségre, sem a környezetre. A Hatóság azt is megállapította, hogy a készítmény hatékony kötő- és csomósodásgátló anyag. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     Az illit, a montmorillonit és a kaolinit természetes keverékéből előállított készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, a „technológiai adalékanyagok” adalékanyag-kategóriába, valamint a „kötőanyagok” és a „csomósodásgátló anyagok” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 3-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  EFSA Journal 2016; 14(1):4342.

            (3)  EFSA Journal 2017; 15(7):4940.

            (4)  EFSA Journal 2018; 16(7):5387.

            MELLÉKLET

                        Az adalékanyag azonosító száma

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg/kg adalékanyag a 12 %-os nedvességtartalmú teljes értékű takarmányban

                           Technológiai adalékanyagok: kötőanyagok

                        1g599

                        Illit-montmorillonit-kaolinit

                           Az adalékanyag összetétele

                        Az illit, a montmorillonit és a kaolinit természetes keverékéből előállított készítmény, amelyben az egyes összetevők minimális aránya a következő:

                                    —

                                    40 % illit,

                                    —

                                    10 % montmorillonit,

                                    —

                                    8 % kaolinit.

                           A hatóanyag jellemzése

                        Illit:

                                    CAS-szám: 106958-53-6

                                    K(Al,Fe)2AlSi3O10(OH)2 · H2O

                              Montmorillonit:

                                    CAS-szám: 1318-93-0

                                    Nax[(Al2 – xMgx)Si4O10) (OH)2]

                              Kaolinit:

                                    CAS-szám: 1318-74-7

                                    Al2(OH)4(SiO5)

                              Vas (strukturális): 10 % (átlag)
                        Azbesztmentes

                           Analitikai módszer
                            (1)

                        A takarmány-adalékanyag jellemzése:

                                    —

                                    röntgendiffrakció (XRD), és ezzel együtt:

                                    —

                                    röntgenfluoreszcencia (XRE).

                        Brojlercsirkék és kevésbé jelentős hízóbaromfifajok
                        Hízómarhák és hizlalás céljából nevelt, kevésbé jelentős kérődzők
                        Hízósertések és elválasztott malacok

                        —

                        5 000

                        50 000

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                                    3.

                                    Az adalékanyag és az azt tartalmazó előkeverékek címkézése révén fel kell tüntetni a következőt: „Az illit-montmorillonit-kaolinit adalékanyag (inaktív) vasban gazdag”.

                                    4.

                                    A illit-montmorillonit-kaolinitnak a teljes értékű takarmányban különböző célokból felhasznált teljes mennyisége nem haladhatja meg az adott állatfaj vagy -kategória tekintetében megengedett maximális szintet.

                                    5.

                                    A használati utasításban az alábbiakat kell feltüntetni:

                                                —

                                                „Kerülendő a makrolidokkal való egyidejű, szájon át történő alkalmazása.”

                        2029. január 24.

                        Minden egyéb állatfaj és -kategória

                        —

                        5 000

                        20 000

                           Technológiai adalékanyagok: csomósodásgátló anyagok

                        1g599

                        Illit-montmorillonit-kaolinit

                           Az adalékanyag összetétele

                        Az illit, a montmorillonit és a kaolinit természetes keverékéből előállított készítmény, amelyben az egyes összetevők minimális aránya a következő:

                                    —

                                    40 % illit,

                                    —

                                    10 % montmorillonit,

                                    —

                                    8 % kaolinit.

                           A hatóanyag jellemzése

                        Illit:

                                    CAS-szám: 106958-53-6

                                    K(Al,Fe)2AlSi3O10(OH)2 · H2O

                              Montmorillonit:

                                    CAS-szám: 1318-93-0

                                    Nax[(Al2-xMgx)Si4O10) (OH)2]

                              Kaolinit:

                                    CAS-szám: 1318-74-7

                                    Al2(OH)4(SiO5)

                              Vas (strukturális): 10 % (átlag)
                        Azbesztmentes

                           Analitikai módszer
                            (1)

                        A takarmány-adalékanyag jellemzése:

                                    —

                                    röntgendiffrakció (XRD), és ezzel együtt:

                                    —

                                    röntgenfluoreszcencia (XRE).

                        Brojlercsirkék és kevésbé jelentős hízóbaromfifajok
                        Hízómarhák és hizlalás céljából nevelt, kevésbé jelentős kérődzők
                        Hízósertések és elválasztott malacok

                        —

                        5 000

                        50 000

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                                    3.

                                    Az adalékanyag és az azt tartalmazó előkeverékek címkézése révén fel kell tüntetni a következőt: „Az illit-montmorillonit-kaolinit adalékanyag (inaktív) vasban gazdag”.

                                    4.

                                    A illit-montmorillonit-kaolinitnak a teljes értékű takarmányban különböző célokból felhasznált teljes mennyisége nem haladhatja meg az adott állatfaj vagy -kategória tekintetében megengedett maximális szintet.

                                    5.

                                    A használati utasításban az alábbiakat kell feltüntetni:

                                                —

                                                „Kerülendő a makrolidokkal való egyidejű, szájon át történő alkalmazása.”

                        2029. január 24.

                        Minden egyéb állatfaj és -kategória

                        —

                        5 000

                        20 000

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/11 végrehajtási rendelete (2019. január 3.) Az Enterococcus faecium NCIMB 10415 készítmény kocák, szopós malacok, elválasztott malacok és hízósertések takarmány-adalékanyagaként történő felhasználásának engedélyezéséről, valamint a 252/2006/EK, a 943/2005/EK és az 1200/2005/EK rendelet módosításáról (az engedély jogosultja a DSM Nutritional Products Sp. z o.o. által képviselt DSM Nutritional products Ltd.) (EGT-vonatkozású szöveg.)

text:
                  4.1.2019

                  HU

                  Az Európai Unió Hivatalos Lapja

                  L 2/17

         A BIZOTTSÁG (EU) 2019/11 VÉGREHAJTÁSI RENDELETE
         (2019. január 3.)
         Az Enterococcus faecium NCIMB 10415 készítmény kocák, szopós malacok, elválasztott malacok és hízósertések takarmány-adalékanyagaként történő felhasználásának engedélyezéséről, valamint a 252/2006/EK, a 943/2005/EK és az 1200/2005/EK rendelet módosításáról (az engedély jogosultja a DSM Nutritional Products Sp. z o.o. által képviselt DSM Nutritional products Ltd.)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

                     (2)

                     Az Enterococcus faecium NCIMB 0415 készítmény takarmány-adalékanyagként történő felhasználását malacok esetében a 252/2006/EK bizottsági rendelet (3), hízósertések esetében a 943/2005/EK bizottsági rendelet (4), kocák esetében pedig az 1200/2005/EK bizottsági rendelet (5) engedélyezte a 70/524/EGK irányelvnek megfelelően, időbeli korlátozás nélkül. Az említett készítményt ezt követően az 1831/2003/EK rendelet 10. cikkének (1) bekezdése szerint meglévő termékként felvették a takarmány-adalékanyagok nyilvántartásába.

                     (3)

                     Az 1831/2003/EK rendelet 10. cikkének a rendelet 7. cikkével összefüggésben értelmezett (2) bekezdésével összhangban kérelmet nyújtottak be az Enterococcus faecium NCIMB 10415 készítmény kocák, elválasztott malacok, szopós malacok és hízósertések takarmány-adalékanyagaként való felhasználásának újraértékelésére vonatkozóan. A kérelmező az adalékanyagnak az „állattenyésztésben alkalmazott adalékanyagok” adalékanyag-kategóriába való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2015. június 17-i (6) és 2018. február 21-i (7) véleményében megállapította, hogy az Enterococcus faecium NCIMB 10415 készítmény a javasolt felhasználási feltételek mellett nincs káros hatással sem az állati és az emberi egészségre, sem a környezetre. A Hatóság álláspontja szerint az adalékanyag a szopós malacok, az elválasztott malacok, a hízósertések és a kocák esetében javíthatja a teljesítményparamétereket. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     Az Enterococcus faecium NCIMB 10415 készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (6)

                     Ezért a 252/2006/EK, a 943/2005/EK és az 1200/2005/EK rendeletet ennek megfelelően módosítani kell.

                     (7)

                     mivel semmilyen biztonsági ok nem indokolja az engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                     (8)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            A 252/2006/EK rendelet módosítása
            A 252/2006/EK rendelet a következőképpen módosul:

                        1.

                        Az 1. cikket el kell hagyni.

                        2.

                        Az I. mellékletet el kell hagyni.

            3. cikk
            A 943/2005/EK rendelet módosítása
            A 943/2005/EK rendelet a következőképpen módosul:

                        1.

                        Az 1. cikket el kell hagyni.

                        2.

                        Az I. mellékletet el kell hagyni.

            4. cikk
            Az 1200/2005/EK rendelet módosítása
            Az 1200/2005/EK rendelet II. mellékletében az Enterococcus faecium NCIMB 10415 készítményre vonatkozó, E 1705 számú bejegyzést el kell hagyni.

            5. cikk
            Átmeneti intézkedések
            A mellékletben szereplő készítmény és az azt tartalmazó takarmányok, amelyeket 2019. július 24. előtt állítottak elő és címkéztek fel a 2019. január 24. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

            6. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 3-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

            (3)  A Bizottság 252/2006/EK rendelete (2006. február 14.) a takarmányokban lévő egyes adalékanyagok végleges engedélyezéséről és egyes, már engedélyezett takarmány-adalékanyagok új alkalmazásainak ideiglenes engedélyezéséről (HL L 44., 2006.2.15., 3. o.).

            (4)  A Bizottság 943/2005/EK rendelete (2005. június 21.) a takarmányokban lévő egyes adalékanyagok végleges engedélyezéséről (HL L 159., 2005.6.22., 6. o.).

            (5)  A Bizottság 1200/2005/EK rendelete (2005. július 26.) a takarmányokban lévő egyes adalékanyagok végleges engedélyezéséről és egy már engedélyezett takarmány-adalékanyag új alkalmazásának ideiglenes engedélyezéséről (HL L 195., 2005.7.27., 6. o.).

            (6)  The EFSA Journal (2015); 13(7):4158.

            (7)  The EFSA Journal (2018); 16(3):5201.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4b1705

                        DSM Nutritional products Ltd., képviselője: DSM Nutritional Products Sp. z o.o.

                           Enterococcus faecium

                        NCIMB 10415

                           Az adalékanyag összetétele

                        Enterococcus faecium
                        NCIMB 10415 készítmény, amely legalább az alábbiakat tartalmazza:

                                    —

                                    bevont formában (sellakkal bevonva):
                                    2 × 1010 CFU/g adalékanyag, vagy

                                    —

                                    egyéb bevont formában:
                                    1 × 1010 CFU/g adalékanyag, vagy

                                    —

                                    bevonat nélküli granulált formában:
                                    3,5 × 1010 CFU/g adalékanyag.

                           A hatóanyag jellemzése

                        Életképes Enterococcus faecium-sejtek
                        NCIMB 10415

                           Analitikai módszer
                            (1)

                        Számlálás: lemezkenéses módszer epe-eszkulin-azid-agar alkalmazásával (EN 15788)
                        Azonosítás: pulzáló erőterű gél-elektroforézis (PFGE)

                        Kocák

                        —

                        7 × 108

                        —

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyagot párhuzamosan a vemhes és a szoptató kocák, valamint a szopós malacok takarmányához is hozzá kell adni.

                                    3.

                                    Elválasztott malacok esetében legfeljebb kb. 35 kg-os testtömegig alkalmazható.

                                    4.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel kell használni.

                        2029. január 24.

                        Szopós malacok

                        1 × 109

                        —

                        Elválasztott malacok
                        Hízósertések

                        3,5 × 108

                        —

               (1)  Az analitikai módszerek részletes leírása a takarmány-adalékanyagok vizsgálatára létrehozott európai uniós referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/9 végrehajtási rendelete (2019. január 3.) a vízmentes betainnak a nyulaktól eltérő élelmiszer-termelő állatok takarmány-adalékanyagaként történő engedélyezéséről (EGT-vonatkozású szöveg.)

text:
                  4.1.2019

                  HU

                  Az Európai Unió Hivatalos Lapja

                  L 2/10

         A BIZOTTSÁG (EU) 2019/9 VÉGREHAJTÁSI RENDELETE
         (2019. január 3.)
         a vízmentes betainnak a nyulaktól eltérő élelmiszer-termelő állatok takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkével összhangban kérelmet nyújtottak be a vízmentes betain engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem az adalékanyagoknak a „vitaminok, provitaminok, és olyan kémiailag jól meghatározott anyagok, amelyeknek hasonló hatása van” funkcionális csoportjába sorolandó vízmentes betain élelmiszer-termelő állatok takarmány-adalékanyagaként történő engedélyezésére vonatkozik. A kérelmező a nyulakra vonatkozóan később visszavonta a kérelmét.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2018. június 12-i véleményében (2) megállapította, hogy a vízmentes betain a javasolt felhasználási feltételek mellett nincs káros hatással sem az állati és az emberi egészségre, sem a környezetre. A Hatóság arra a következtetésre jutott, hogy a vízmentes betain tápértékkel rendelkezik, és az összes állatfaj esetében hatékony betainforrásként szolgálhat.

                     (5)

                     A Hatóság megjegyezte továbbá, hogy az anyag szilárd halmazállapotú formájának felhasználása porképződéssel járhat, ezért nem zárható ki a belélegzés útján történő expozíció. A Hatóság ezenkívül kijelentette, hogy a vízmentes betain belélegezve veszélyesnek, továbbá bőr-, szem- és nyálkahártya-irritáló, valamint bőrszenzibilizáló hatásúnak tekintendő. Következésképpen a szilárd halmazállapotú vízmentes betain felhasználása tekintetében megfelelő óvintézkedéseket kell tenni.

                     (6)

                     A Hatóság arra a következtetésre jutott, hogy a folyékony halmazállapotú vízmentes betain nagy arányban tartalmaz ismeretlen anyagokat, ezért biztonságosságával kapcsolatban nem lehet következtetéseket levonni. Következésképpen csak az anyag szilárd halmazállapotú formája engedélyezhető.

                     (7)

                     A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (8)

                     A vízmentes betain értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

                     (9)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, a „tápértékkel rendelkező adalékanyagok” adalékanyag-kategóriába és a „vitaminok, provitaminok, és olyan kémiailag jól meghatározott anyagok, amelyeknek hasonló hatása van” funkcionális csoportba tartozó anyag takarmány-adalékanyagként való használata a mellékletben meghatározott feltételek mellett engedélyezett.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 3-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  EFSA Journal 2018; 16(7):5335.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg hatóanyag/kg 12 %-os nedvességtartalmú teljes értékű takarmányban

                           Kategória: tápértékkel rendelkező adalékanyagok. Funkcionális csoport: vitaminok, provitaminok, és olyan kémiailag jól meghatározott anyagok, amelyeknek hasonló hatása van

                        3a921i

                        AB Vista Iberia S.L.

                        Géntechnológiával módosított cukorrépából előállított vízmentes betain

                           Az adalékanyag összetétele

                        Vízmentes betain

                           A hatóanyag jellemzése

                        Betain C5H11NO2

                        CAS-szám: 107-43-7
                        A géntechnológiával módosított KM-ØØØH71-4 cukorrépából extrahálással előállított, kristályos, szilárd halmazállapotú vízmentes betain.
                        Tisztasági kritériumok: szárazanyagra vonatkoztatva min. 97 %

                           Analitikai módszer
                            (1)

                        Az összes betainként kifejezett vízmentes betain takarmány-adalékanyagban, előkeverékekben és takarmányban való meghatározásához: törésmutató detektor alkalmazásával végzett nagy teljesítményű folyadékkromatográfia (HPLC-RI).

                        Élelmiszer-termelő állatok, a nyulak kivételével

                        —

                        —

                                    1.

                                    A vízmentes betain forgalmazása és készítmények adalékanyagaként való felhasználása megengedett.

                                    2.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    3.

                                    Az adalékanyag és az előkeverék címkéjén fel kell tüntetni a következőket: „Javasolt maximális betaintartalom: 2 000  mg/kg a 12 %-os nedvességtartalmú teljes értékű takarmányban.”

                                    4.

                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal, védőszemüveggel és védőkesztyűvel kell használni.

                        2028. augusztus 4.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/12 végrehajtási rendelete (2019. január 3.) az L-arginin valamennyi állatfaj takarmány-adalékanyagaként történő engedélyezéséről (EGT-vonatkozású szöveg.)

text:
                  4.1.2019

                  HU

                  Az Európai Unió Hivatalos Lapja

                  L 2/21

         A BIZOTTSÁG (EU) 2019/12 VÉGREHAJTÁSI RENDELETE
         (2019. január 3.)
         az L-arginin valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkével összhangban két kérelmet nyújtottak be a Corynebacterium glutamicum KCCM 10741P és az Escherichia coli NITE BP-02186 által termelt L-arginin valamennyi állatfaj takarmányban és ivóvízben használt takarmány-adalékanyagaként történő engedélyezésére vonatkozóan. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (3)

                     A kérelmek a Corynebacterium glutamicum KCCM 10741P által termelt, a „tápértékkel rendelkező adalékanyagok” adalékanyag-kategóriába sorolandó L-arginin valamennyi állatfaj takarmány-adalékanyagaként és az Escherichia coli NITE BP-02186 által termelt, a „tápértékkel rendelkező adalékanyagok” adalékanyag-kategória„aminosavak, sóik és analógjaik” funkcionális csoportjába, illetve az „érzékszervi tulajdonságokat javító adalékanyagok” adalékanyag-kategória „aromaanyagok” funkcionális csoportjába sorolandó L-arginin valamennyi állatfaj takarmány-adalékanyagaként történő engedélyezésére vonatkoznak.

                     (4)

                     Az Európai Élelmiszerbiztonsági Hatóság (a továbbiakban: a Hatóság) 2018. április 18-i (2) és 2018. április 19-i (3) véleményeiben megállapította, hogy – a javasolt felhasználási feltételek mellett – az Escherichia coli NITE BP-02186 és Corynebacterium glutamicum KCCM 10741P által előállított L-arginin nincs káros hatással sem az állatok és a fogyasztók egészségére, sem a környezetre, és megfelelő védintézkedések mellett nem merülhetnek fel a felhasználókat érintő biztonsági problémák.

                     (5)

                     A Hatóság megállapította továbbá, hogy az adalékanyag valamennyi állatfaj esetében az arginin aminosav hatékony forrása, és hogy a kiegészítésként adott L-arginint védeni kell a bendőben való lebomlástól ahhoz, hogy az a kérődzőkben teljes mértékben hasznosuljon. A Hatóság véleményeiben aggodalmát fejezte ki azzal kapcsolatban, hogy az ivóvízen keresztül aminosavként adagolt L-arginin kiegyensúlyozatlan táplálkozást okozhat. Maximális mennyiséget azonban nem javasolt az L-arginin vonatkozásában. A Hatóság ezenfelül felhívja a figyelmet arra, hogy az L-argininnal való kiegészítés megfelelő mennyiségben történjen. Tehát az ivóvízen keresztül aminosavként történő L-arginin-kiegészítés esetén helyénvaló figyelmeztetni a felhasználót, hogy vegye figyelembe az összes esszenciális és feltételesen esszenciális aminosavnak a táplálékkal történő bevitelét.

                     (6)

                     A Hatóság megállapítja, hogy aromaanyagként, az ajánlott dózisban történő felhasználás esetén a hatásosság más módon történő bizonyítása nem szükséges. Az L-arginin aromaanyagként történő felhasználása ivóvízben nem engedélyezett. Aromaanyag-összetevőként az ajánlott dózisban alkalmazott L-arginin valószínűleg nem okoz gondot az összes esszenciális és feltételesen esszenciális aminosav táplálékkal történő bevitele esetén.

                     (7)

                     A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentéseket.

                     (8)

                     Az L-arginin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

                     (9)

                     Az, hogy az L-arginin aromaanyagként történő felhasználása ivóvízben nem engedélyezett, nem zárja ki azt, hogy az anyagot vízzel bejuttatott takarmánykeverékben használják fel.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés

               (1)   A mellékletben meghatározott, a Corynebacterium glutamicum KCCM 10741P által termelt és az Escherichia coli NITE BP-02186 által termelt, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba sorolandó L-arginin takarmány-adalékanyagként történő használata a mellékletben meghatározott feltételek mellett engedélyezett.

               (2)   A mellékletben meghatározott, az Escherichia coli NITE BP-02186 által termelt, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba sorolandó L-arginin takarmány-adalékanyagként történő használata a mellékletben meghatározott feltételek mellett engedélyezett.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 3-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  EFSA Journal 2018; 16(5):5276.

            (3)  EFSA Journal 2018; 16(5):5277.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg/kg 12 %-os nedvességtartalmú teljes értékű takarmányban

                           Kategória: tápértékkel rendelkező adalékanyagok. Funkcionális csoport: aminosavak, sóik és analógjaik.

                        3c363

                        —

                        L-arginin

                           Az adalékanyag összetétele

                        Por, amelynek L-arginintartalma legalább 98 %-os (szárazanyagra vetítve), víztartalma pedig legfeljebb 1,5 %.

                           A hatóanyag jellemzése

                           Escherichia coli NITE BP-02186 fermentációval előállított L-arginin ((S)-2-amino-5-guanidinopentánsav)
                        Kémiai képlet: C6H14N4O2

                        CAS-szám: 74-79-3

                           Analitikai módszer
                            (1)

                        A takarmány-adalékanyag L-arginintartalmának azonosítására:

                                    —

                                    a Food Chemicals Codex L-argininról szóló monográfiája.

                              A takarmány-adalékanyag és a víz arginintartalmának meghatározására:

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS).

                              Az előkeverékek, takarmány-alapanyagok és takarmánykeverékek arginintartalmának meghatározására:

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS) – 152/2009/EK bizottsági rendelet.

                        Valamennyi állatfaj

                                    1.

                                    Az L-arginin forgalmazása és készítmények adalékanyagaként való felhasználása megengedett.

                                    2.

                                    Az adalékanyag ivóvízen keresztül is adható.

                                    3.

                                    Az adalékanyag és az előkeverék használati utasításában fel kell tüntetni a tárolási körülményeket, valamint a stabilitást hőkezelés során és ivóvízben.

                                    4.

                                    Az adalékanyag címkéjén fel kell tüntetni a nedvességtartartalmat.

                                    5.

                                    Az adalékanyag és az előkeverékek címkézésén fel kell tüntetni a következőket: „Az L-argininnal – különösen az ivóvízen keresztül – történő kiegészítés esetén az egyensúlyhiányok elkerülése végett figyelembe kell venni az összes esszenciális és feltételesen esszenciális aminosav táplálékkal történő bevitelét.”

                                    6.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belégzés lehetséges kockázatainak kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                        2029. január 24.

                        3c362

                        —

                        L-arginin

                           Az adalékanyag összetétele

                        Por, amelynek L-arginintartalma legalább 98 %-os (szárazanyagra vetítve), víztartalma pedig legfeljebb 0,5 %.

                           A hatóanyag jellemzése

                           Corynebacterium glutamicum KCCM10741P baktériummal való fermentációval előállított L-arginin ((S)-2-amino-5-guanidinopentánsav)
                        Kémiai képlet: C6H14N4O2

                        CAS-szám: 74-79-3

                           Analitikai módszer
                            (1)

                        A takarmány-adalékanyag L-arginintartalmának azonosítására:

                                    —

                                    a Food Chemicals Codex L-argininról szóló monográfiája.

                              A takarmány-adalékanyag és a víz arginintartalmának meghatározására:

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS).

                              Az előkeverékek, takarmány-alapanyagok és takarmánykeverékek arginintartalmának meghatározására:

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS) – 152/2009/EK bizottsági rendelet.

                        Valamennyi állatfaj

                                    1.

                                    Az L-arginin forgalmazása és készítmények adalékanyagaként való felhasználása megengedett.

                                    2.

                                    Az adalékanyag ivóvízen keresztül is adható.

                                    3.

                                    Az adalékanyag és az előkeverék használati utasításában fel kell tüntetni a tárolási körülményeket, valamint a stabilitást hőkezelés során és ivóvízben.

                                    4.

                                    Az adalékanyag és az előkeverékek címkézésén fel kell tüntetni a következőket: „Az L-argininnal – különösen az ivóvízen keresztül – történő kiegészítés esetén az egyensúlyhiányok elkerülése végett figyelembe kell venni az összes esszenciális és feltételesen esszenciális aminosav táplálékkal történő bevitelét.”

                                    5.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belégzés lehetséges kockázatainak kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                        2029. január 24.

                           Kategória: érzékszervi tulajdonságokat javító adalékanyagok. Funkcionális csoport: aromaanyagok

                        3c363

                        —

                        L-arginin

                           Az adalékanyag összetétele

                        Por, amelynek L-arginintartalma legalább 98 %-os (szárazanyagra vetítve), víztartalma pedig legfeljebb 1,5 %.

                           A hatóanyag jellemzése

                           Escherichia coliNITE BP-02186baktériummal való fermentációval

                                    —

                                    előállított L-arginin ((S)-2-amino-5-guanidinopentánsav)

                              Kémiai képlet: C6H14N4O2

                        CAS-szám: 74-79-3
                        FLAVIS-szám 17,003

                           Analitikai módszer
                            (1)

                        A takarmány-adalékanyag L-arginintartalmának azonosítására:

                                    —

                                    a Food Chemicals Codex L-argininról szóló monográfiája.

                              A takarmány-adalékanyag arginintartalmának meghatározására:

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS).

                              Az előkeverékek, takarmány-alapanyagok és takarmánykeverékek arginintartalmának meghatározására:

                                    —

                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS) – 152/2009/EK bizottsági rendelet.

                        Valamennyi állatfaj

                        —

                        —

                        —

                                    1.

                                    Az L-arginin forgalmazása és készítmények adalékanyagaként való felhasználása megengedett.

                                    2.

                                    Az adalékanyag előkeverék formájában keverendő bele a takarmányba.

                                    3.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    4.

                                    Az adalékanyag címkéjén fel kell tüntetni a nedvességtartartalmat.

                                    5.

                                    Az adalékanyag és az előkeverék címkéjén fel kell tüntetni a következőket:
                                    „12 %-os nedvességtartalmú teljes értékű takarmány ajánlott legnagyobb hatóanyag-tartalma: 25 mg/kg.”

                                    6.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belégzés lehetséges kockázatainak kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                        2029. január 24.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/13 végrehajtási rendelete (2019. január 4.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. melléklete holland nyelvű változatának helyesbítéséről

text:
                  7.1.2019

                  HU

                  Az Európai Unió Hivatalos Lapja

                  L 3/1

         A BIZOTTSÁG (EU) 2019/13 VÉGREHAJTÁSI RENDELETE
         (2019. január 4.)
         a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. melléklete holland nyelvű változatának helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének b) és d) pontjára,
         mivel:

                     (1)

                     A 2658/87/EGK rendelet I. mellékletének az (EU) 2016/1047 bizottsági végrehajtási rendelet (2) általi módosítása következtében a 2658/87/EGK rendelet 2016. július 1. és 2016. december 31. között alkalmazandó I. mellékletének második részében a 3707 90 20 KN-kód alá tartozó termékekre vonatkozó 8. lábjegyzet holland nyelvű változatában hiba került a termoplasztikus és elektrosztatikus nyomtatópatron árumegnevezésébe. A mellékletet az (EU) 2016/1821 bizottsági végrehajtási rendelet (3)2017. január 1-ji hatállyal felváltotta egy új melléklettel, így a hiba kiigazításra került.

                     (2)

                     Mivel a hibát tartalmazó szövegnek bizonyos, 2016. július 1. és 2016. december 31. között felmerült helyzetekben továbbra is lehet joghatása, a 2658/87/EGK rendelet említett időszakban alkalmazandó I. mellékletének holland nyelvű változatát ennek megfelelően helyesbíteni kell. Ez a helyesbítés a többi nyelvi változatot nem érinti.

                     (3)

                     Tekintettel a hibát tartalmazó szöveg korlátozott időbeli hatályára, indokolt előírni, hogy e rendelet 2016. július 1-jétől2016. december 31-ig legyen alkalmazandó és sürgősséggel hatályba lépjen.

                     (4)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk

               (a magyar változatot nem érinti)

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2016. július 1-jétől2016. december 31-ig kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 4-én.

                  a Bizottság részéről

                  az elnök

               Jean-Claude JUNCKER

            (1)  HL L 256., 1987.9.7., 1. o.

            (2)  A Bizottság (EU) 2016/1047 végrehajtási rendelete (2016. június 28.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 170., 2016.6.29., 36. o.).

            (3)  A Bizottság (EU) 2016/1821 végrehajtási rendelete (2016. október 6.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 294., 2016.10.28., 1. o.).


title: A Tanács (EU) 2019/132 végrehajtási rendelete (2019. január 28.) a tunéziai helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 101/2011/EU rendelet végrehajtásáról

text:
                  29.1.2019

                  HU

                  Az Európai Unió Hivatalos Lapja

                  L 25/12

         A TANÁCS (EU) 2019/132 VÉGREHAJTÁSI RENDELETE
         (2019. január 28.)
         a tunéziai helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 101/2011/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a tunéziai helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló, 2011. február 4-i 101/2011/EU tanácsi rendeletre (1) és különösen annak 12. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2011. február 4-én elfogadta a 101/2011/EU rendeletet.

                     (2)

                     A 101/2011/EU rendelet I. mellékletében foglalt jegyzék felülvizsgálata alapján egy személy vonatkozásában törölni kell a jegyzékben szereplő bejegyzést.

                     (3)

                     A 101/2011/EU rendelet I. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 101/2011/EU rendelet I. melléklete az e rendelet mellékletével összhangban módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 28-án.

                  a Tanács részéről

                  az elnök

               P. DAEA

            (1)  HL L 31., 2011.2.5., 1. o.

            MELLÉKLET
            Az (EU) 101/2011 rendelet I. mellékletében a 28., Mohamed Marouen Ben Ali Ben Mohamed MABROUK-ra vonatkozó bejegyzést törölni kell.


title: A Bizottság (EU) 2019/146 végrehajtási rendelete (2019. január 30.) a Saccharomyces cerevisiae NCYC R404 készítmény tejelő tehenek takarmány-adalékanyagaként történő engedélyezéséről szóló (EU) 2015/502 végrehajtási rendelet módosításáról (EGT-vonatkozású szöveg.)

text:
                  31.1.2019

                  HU

                  Az Európai Unió Hivatalos Lapja

                  L 27/12

         A BIZOTTSÁG (EU) 2019/146 VÉGREHAJTÁSI RENDELETE
         (2019. január 30.)
         a Saccharomyces cerevisiae NCYC R404 készítmény tejelő tehenek takarmány-adalékanyagaként történő engedélyezéséről szóló (EU) 2015/502 végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
         mivel:

                     (1)

                     Az (EU) 2015/502 bizottsági végrehajtási rendelet (2) az 1831/2003/EK rendelettel összhangban engedélyezte a Saccharomyces cerevisiae NCYC R404 készítmény tejelő tehenek takarmány-adalékanyagaként történő felhasználását.

                     (2)

                     Az engedély jogosultja, a Micron Bio-Systems Ltd az 1831/2003/EK rendelet 13. cikke (3) bekezdésének megfelelően kérelmet nyújtott be, amelyben a képviselője nevének az engedélyben történő feltüntetését javasolta.

                     (3)

                     Az engedély jogosultja benyújtotta az azt alátámasztó releváns adatokat, hogy 2019. március 30-tól kezdődően a szóban forgó takarmány-adalékanyag tekintetében a FeedVision BV fog eljárni a képviselőjeként.

                     (4)

                     Az engedély feltételeinek javasolt módosítása kizárólag adminisztratív jellegű, és nem vonja maga után az érintett adalékanyag újbóli értékelését. Az Európai Élelmiszerbiztonsági Hatóság értesítést kapott a kérelemről.

                     (5)

                     Ahhoz, hogy a FeedVision BV eljárhasson az engedély jogosultjának képviselőjeként, módosítani kell a szóban forgó engedély feltételeit. Ezért az említett rendelet címét és mellékletét ki kell egészíteni a képviselő nevével. Az (EU) 2015/502 végrehajtási rendelet címében helytelenül szerepel az engedély jogosultjának neve. Következésképpen a végrehajtási rendelet címében szereplő nevet a helyes írásmódú névre kell cserélni.

                     (6)

                     Az (EU) 2015/502 végrehajtási rendeletet ezért ennek megfelelően módosítani kell.

                     (7)

                     E rendelet rendelkezéseit az Egyesült Királyság Unióból való kilépésének napjától kell alkalmazni.

                     (8)

                     Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

               ELFOGADTA EZT A RENDELETET:

            1. cikk
            Az (EU) 2015/502 végrehajtási rendelet módosításai
            Az (EU) 2015/502 végrehajtási rendelet a következőképpen módosul:

                        1.

                        a címben a „Micro Bio-System Ltd” név helyébe „a FeedVision BV által képviselt Micron Bio-Systems Ltd” szöveg lép;

                        2.

                        a melléklet második oszlopában a „Micron Bio-Systems Ltd” név helyébe „A FeedVision BV által képviselt Micron Bio-Systems Ltd” szöveg lép.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. március 30-tól kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 30-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság (EU) 2015/502 végrehajtási rendelete (2015. március 24.) a Saccharomyces cerevisiae NCYC R404 készítmény tejelő tehenek takarmány-adalékanyagaként történő engedélyezéséről (az engedély jogosultja: Micro Bio-System Ltd) (HL L 79., 2015.3.25., 57. o.).